สะดุ้งนึกว่าผี หนุ่มขี่ จยย.ในความมืด เจอป้านั่งหน้าขาวให้อาหารหมา (ชมคลิป)
คลิปวิดีโอไวรัลที่สังคมออนไลน์แห่แชร์กันจำนวนมาก เรียกได้ว่าหากใครเจอเหตุการณ์ลักษณะนี้ ก็ต้องมีอาการช็อกไปบ้าง เมื่อชายหนุ่มรายหนึ่งขี่รถจักรยานยนต์ไปตามถนนในความมืด และพบกับคุณป้าคนหนึ่งทาแป้งหน้าขาว นั่งอยู่ข้างถนนพิงกับเสาไฟฟ้า ซึ่งชายหนุ่มคนนี้ก็ได้สอบถามว่า ป้ามานั่งทำอะไร ก็ได้รับคำตอบกลับมาว่า มานั่งให้อาหารหมา ส่วนที่ทาแป้งพอกหนาๆ เพราะว่ายุงมันกัด,ซึ่งคลิปนี้ ถูกโพสต์ผ่านผู้ใช้เฟซบุ๊กชื่อว่า ศิริโชค กล้วยแขก ศรสุพรรณ ระบุข้อความว่า ป้าเล่นผมแทบช็อกเลย #มานั่งให้อาหารหมา ล่าสุดแฟนเพจเฟซบุ๊ก Youlike (คลิปเด็ด) นำคลิปนี้ไปแชร์ต่อจนมีผู้เข้าชมคลิปกว่า 2 แสนครั้งแล้ว ส่วนหนึ่งให้ความเห็นว่า เจ้าของคลิปใจเด็ดที่กล้าขับรถวนกลับไปดู,ด้านทีมข่าวสายตรวจโซเชียล ไทยรัฐออนไลน์ ได้ติดต่อไปยัง นายศิริโชค ศรสุพรรณ เจ้าของคลิปวิดีโอเปิดเผยว่า คลิปนี้ถ่ายเมื่อวันที่ 31 ม.ค. ช่วงเวลาประมาณ 20.00 น.ที่บริเวณซอยจรัญสนิทวงศ์ 35 ตนเองขี่รถจักรยานยนต์มากับแฟน จังหวะที่เป็นทางโค้ง ไฟรถได้สาดส่องไปที่คุณป้าคนนี้ ในลักษณะที่นั่งพิงกับเสาไฟฟ้าข้างถนน มีผ้าคลุมหัว และทาหน้าขาว ตอนแรกนึกว่าเป็นผี จึงย้อนกลับไปดูอีกครั้ง ซึ่งคุณป้าบอกว่า กำลังนั่งให้อาหารสุนัขอยู่ และก็นอนอยู่ตรงนี้กับสุนัข แต่จากการที่สอบถามผู้คนที่บริเวณนั้นอ้างว่า ป้าเป็นคนสติไม่ดี
คลิปวิดีโอไวรัลที่สังคมออนไลน์แห่แชร์กันจำนวนมาก เป็นคลิปชายหนุ่มรายหนึ่งขี่รถจักรยานยนต์ไปตามถนนในความมืด และพบกับคุณป้าคนหนึ่งทาแป้งหน้าขาว
ผี,หน้าขาว,ป้านั่งข้างถนน,พิงเสาไฟฟ้า,ให้อาหารสุนัข